கேள்வி: நேர் விலகு குறித்து விரிவாக சொல்லுங்கள்.
பதில்: Image:Leg break small.gif நேர் விலகு (leg break) துடுப்பாட்டம் கையாளப்படும் வீச்சு (துடுப்பாட்டம்) ஓர் வகையாகும். இது ஓர் வலது கை நேர்ச்சுழல் பந்து வீச்சாளர் தாக்கு வீச்சாகும். துடுப்பாட்டப் பந்தின் தையல்கோட்டின் மீது அனைத்து விரல்களும் இருக்குமாறு உள்ளங்கையில் வைத்துக்கொண்டு வீசுகையில் மணிக்கட்டையினைச் சுழற்றி வீசுவதால் நேர் விலகு நிகழ்கிறது. பந்தை வீசும்போது ஓர் வலதுகை வீச்சாளரின் மணிக்கட்டிலிருந்து கொடுக்கப்படும் சுழற்சி தையல்கோட்டின் மேலுள்ள விரல்களைத் தழுவி சுட்டுவிரலையொட்டி வெளிப்படும்போது இடதுபுறமாக சுழல் கொடுக்கப்படுகிறது. பந்து வீசுகளம் (துடுப்பாட்டம்) பட்டெழும்பும்போது இந்தச் சுழல், பந்தை நேர்கோட்டிலிருந்து, வீச்சாளரின் பார்வையில், இடதுபுறம் விலகச்செய்கிறது. ஓர் மட்டையாளரின் பார்வையில் பந்து ஓர் வலக்கை மட்டையாளரின் வலப்புறமாக நேர்ப்பக்கத்தில் இருந்து விலகிச் செல்கிறது.